Христо Смирненски
Българската Темида

chitanka.info

Българската Темида[0]

Не бойте се от атентатите

и не скърбете за кръвта;

тук имат дума магистратите —

жреци на правдата света.

— — — — — — — — — —

— — — — — — — — — —

— — — — — — — — — —

— — — — — — — — — —

Та, боже мой, нима не храните

вий вяра в нашия закон?

— — — — — — — — — —

— — — — — — — — — —

Но нека прекратим дебатите

по този чужд за нас въпрос,

друг се разправя с атентатите

Темида[1] е на своя пост.

Съмненията са прибързани,

ще бъде всичко налице:

— — — — — — — — — —

— — — — — — — — — —

[0] Публикация: Българан. Седмично хумористично списание. София, г. VI, бр. 24 от [11 юни] 1921 г., с подпис: Ведбал.

На 24 май 1921 г. група фашизирани елементи хвърлят с провокационна цел бомба сред ученическата манифестация. Под предлог, че комунистите са извършили атентата, друга фашистка група напада партийния клуб на ул. „Кирил и Методий“ и Народния дом на комунистическата партия при „Лъвов мост“. При клуба те са отблъснати от намиращите се там членове на партията, но на тях им се удава да запалят Народния дом. С това са нанесени тежки материални щети на комунистическото движение. Правителството остава безучастно към това злодеяние, не взема никакви мерки и не наказва фашистките подпалвачи.

Голяма част от стихотворението е унищожена от цензурата. ↑

[1] Темида — в древногръцката митология богиня на справедливостта и правосъдието. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.